Vədá ngə́ bâyi dzɔ́ kode bə́ yâgan dzɔ́ é táŋ bə́ tsíg, bə́ bə̄dē fə éfas tánā yā táŋ te á yōb. 14Ngə́ mod a və́ túni Ǹtondôbə ǹgúmā ndá, fada a yi yén, a tsígí é táŋ yāyəan ai dzɔ̌, bə́ yə́bəgə é táŋ yā fada a tsíg. 15Vədá, ngə́ mod a yi dzɔ kode, é táŋ bə́ və́ tsíg a bədegě fə̄ éfas tánā yā táŋ tě abǒg te yǎyi dúgán wógē ai nyé. 16Ngə́ mod a və́ túni Ǹtondôbə afúb díé dá yā ngab elíg dzīé, bə́ vəgə dɔ́ é táŋ ā kad kwé mīńkwé mí fón étē á táŋ miǹsaŋ mí mɔ̄ní məwóm mə́tán, ǹkwé fón ósə á táŋ evəga dzyá. 17Ngə́ ā və́ túni afúb díé tē á ḿbú bákad dzə́mē ḿbū bidzǔgá bâyi dɔ́ vəg évəga dzílī. 18Ngə́ ā və́ dɔ́ á mvús m̀bú tē, fada a yi láŋ é tâŋ mim̀bú é tsāā ai m̀bú bidzǔgá, abǒg te ǎ yi vǎ mān dzóm á é táŋ ā və́ tsíg naa yayəan ai afúb.